Lav et referat af nedenstående tekst:

Tekst:
Det tyske ægtepar Petra og Michael Wiesner er lige nu i Løkken og holder ferie. De er kommet til Nordjylland gennem 25 år, og de kommer gerne flere gange om året. - Danmark er et skønt land, og folk er søde. Vi elsker den store strand her og de høje klitter, det er ren rekreation for os, fortæller Petra Wiesner . De er blandt de mange turister, der har lejet feriehus i Nordjylland gennem Sol og Strand i påsken. - Vi har fuldt booket faktisk i hele Nordjylland, siger Charlotte Rehder Borup, der er bureauchef i Løkken hos Sol og Strand. Der er lige nu mange tyske og danske gæster i det nordjyske forårsland, mens også nordmændene er på vej tilbage til destination Nordjylland. - De er i stort hobetal på vej tilbage, men mange af dem kom en postgang for sent til at booke i påsken, siger Charlotte Rehder Borup. Der mangler huse Med udsigten til igen - efter nogle barske år inden for turismen med coronarestriktioner - at få udenlandske turister til at pakke kufferterne ud i Nordjylland, så står branchen nu over for en anden udfodring: Der mangler nemlig huse til udlejning. - Vi kan altid bruge flere huse, og hvis vi kigger ud til sommerferien, så er der allerede så meget gang i bookingerne, at vi er foran i prognoserne i forhold til tidligere, siger Charlotte Rehder Borup, Sol og Strand. Hun understreger dog, at det endnu ikke er alle sommeruger, der er fuldt bookede. Det tyske ægtepar Petra og Michael Wiesner har sikret sig og har allerede booket næste ferieophold i Nordjylland. De kommer tilbage til august og glæder sig som nu til at gense blandt meget andet sandskulpturer, Rubjerg  Knude og Skagen.

Referat:
Det er strand og klitter og ro og fred, der blandt andet trækker turisterne til -  men nu er der kamp om at få plads i et feriehus i Nordjylland.